กฎกระทรวงกฎกระทรวง(พ.ศ. ๒๕๕๙)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารอากาศฉบับที่ ๒๑[๑] อาศัยอำนาจตามความในมาตรา๕ วรรคหนึ่ง แห่งพระราชบัญญัติเครื่องแบบทหาร พุทธศักราช ๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร(ฉบับที่ ๔) พ.ศ. ๒๕๑๔ และมาตรา ๗ วรรคหนึ่ง แห่งพระราชบัญญัติเครื่องแบบทหารพุทธศักราช ๒๔๗๗ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ๑ ให้ยกเลิกความใน (๓) ของข้อ ๑๘แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง(พ.ศ. ๒๕๒๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารอากาศ ฉบับที่ ๑๘ และให้ใช้ความต่อไปนี้แทน(๓) นายทหารสัญญาบัตรชั้นนายพลอากาศ ใช้ดาว ๕ กลีบ ทำด้วยโลหะสีเงินเส้นผ่าศูนย์กลาง ๑.๕ เซนติเมตรประดับตามทางนอนที่มุมปกคอพับของเสื้อปกติเทาคอพับหรือที่มุมปกคอแบะตอนบนของเสื้อปกติเทาอ่อนคอแบะทั้ง๒ ข้าง แต่ละข้างมีจำนวนดาวตามชั้นยศ คือพลอากาศจัตวา๑ ดาวพลอากาศตรี๒ ดาวพลอากาศโท๓ ดาวพลอากาศเอก๔ ดาวในกรณีมีดาวมากกว่า๑ ดาว ให้ติดเรียงกัน และให้กลีบหนึ่งของดาวอยู่ทางด้านบนข้อ๒ ให้ยกเลิกความใน (๒) ของข้อ ๔๗แห่งกฎกระทรวง (พ.ศ. ๒๕๑๑) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารอากาศ ฉบับที่ ๑๓ ซึ่งแก้ไขเพิ่มเติมโดยกฎกระทรวง(พ.ศ. ๒๕๓๔) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารอากาศ ฉบับที่ ๑๙ และให้ใช้ความต่อไปนี้แทน(๒) ในโอกาสที่จัดเป็นกองเกียรติยศพิเศษ ใช้เครื่องแบบประกอบด้วย(ก)หมวกทรงหม้อตาลสีเทา เว้นแต่พลทหารและนายทหารประทวนใช้สายรัดคางแถบไหมทองหรือวัตถุเทียมไหมทอง(ข)เสื้อชั้นนอกคอปิดสีฟ้าสด ทำด้วยสักหลาดหรือเสิร์จ มีคอปกสีเทาติดแถบไหมทอง หรือวัตถุเทียมไหมทอง กว้าง ๐.๕ เซนติเมตรที่ขอบโดยรอบ มีตะเข็บหลัง ๓ ตะเข็บ ที่ชายเสื้อด้านหลังตรงตะเข็บกลางเปิดชายเสื้อไว้ถึงแนวเอวที่แนวอกมีดุมสีทองขนาดใหญ่ ๕ ดุม ที่อกมีกระเป๋าปะ ข้างละ ๑ กระเป๋ามีแถบตรงกึ่งกลางตามทางดิ่ง มีปกรูปมน ชายกลางแหลม ขัดดุมสีทองขนาดเล็กที่เอวด้านหน้ามีเส้นตะเข็บในแนวขวางสำหรับพลทหารและนายทหารประทวนชั้นจ่าอากาศ มีอินทรธนูอ่อนสีเทาปลายมนติดแถบไหมทองหรือวัตถุเทียมไหมทอง กว้าง ๐.๕ เซนติเมตรที่ขอบเว้นส่วนที่ติดตะเข็บไหล่ติดดุมสีทองขนาดเล็กปลอกข้อมือทำด้วยสักหลาดหรือเสิร์จสีเทา กว้าง ๑๓ เซนติเมตรด้านบนเป็นรูปสามเหลี่ยมสูงจากขอบด้านล่าง ๒๐ เซนติเมตรกึ่งกลางปลอกข้อมือประดับตราเครื่องหมายราชการกองทัพอากาศทำด้วยโลหะสีทองขอบด้านบนติดแถบไหมทองหรือวัตถุเทียมไหมทอง กว้าง ๐.๕ เซนติเมตร โดยรอบ ๑ แถบปลอกข้อมือด้านล่างติดแถบไหมทองหรือวัตถุเทียมไหมทองกว้างแถบละ ๐.๗ เซนติเมตร โดยรอบ ๓ แถบ มีระยะห่างระหว่างแถบ ๐.๒ เซนติเมตรห่างจากปลายปลอกข้อมือด้านล่าง ๑.๕ เซนติเมตร(ค)กางเกงขายาวสีเทา ที่แนวตะเข็บขากางเกงด้านนอกมีแถบไหมทองหรือวัตถุเทียมไหมทอง กว้าง๐.๗ เซนติเมตร ๓ แถบ ระยะห่างระหว่างแถบ ๐.๒ เซนติเมตร(ง)เข็มขัดหนังหรือวัตถุเทียมหนังหรือด้ายถักหรือวัตถุเทียมด้ายถักสีขาว กว้าง ๕.๕ เซนติเมตรหัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน กว้าง ๖ เซนติเมตรยาว ๙.๕ เซนติเมตร พื้นเกลี้ยงมีรูปดาว ๕ กลีบ เหนือปีกนก ๒ ปีกวางทับอยู่บนวงช่อชัยพฤกษ์ ๒ ข้าง ข้างละ ๗ ใบ ดุนนูนอยู่กึ่งกลางหัวเข็มขัดใช้คาดทับเสื้อชั้นนอกคอปิดสีฟ้าสด สำหรับพลทหาร และนายทหารประทวนชั้นจ่าอากาศมีซองดาบปลายปืนหนังหรือวัตถุเทียมหนังหรือด้ายถักหรือวัตถุเทียมด้ายถักสีขาวสำหรับนายทหารประทวนชั้นพันจ่าอากาศและนายทหารสัญญาบัตรมีซองกระบี่หนังหรือวัตถุเทียมหนังหรือด้ายถักหรือวัตถุเทียมด้ายถักสีขาวประกอบด้วยเฉพาะชุดเชิญธงในโอกาสเชิญธงชาติธงชัยเฉลิมพลและธงประจำหน่วยทหารให้ใช้สายสะพายหนังหรือวัตถุเทียมหนังหรือด้ายถักหรือวัตถุเทียมด้ายถักสีขาวกว้าง ๔ เซนติเมตร ๒ สาย สอดใต้อินทรธนูข้างละสายไขว้กันด้านหลังโดยให้สายขวาทับสายซ้าย(จ)สายยงยศ ทำด้วยไหมทองหรือไหมสีเหลือง เป็นสายถัก ๒ เส้น ประกอบตุ้มโลหะสีทอง ๑ตุ้ม สายทั้ง ๒ เส้น ถักเป็นบ่วงใหญ่ ๑ เส้น เล็ก ๑ เส้นคล้องที่ต้นแขนซ้ายสอดใต้อินทรธนู ให้ตุ้มโลหะสีทองอยู่ที่อกเสื้อ(ฉ)รองเท้าหุ้มข้อหนังสีดำ(ช)สายสะพายปืนหนังหรือวัตถุเทียมหนังสีขาว(ซ)ถุงมือสีขาวให้ไว้ ณ วันที่ ๒๑กรกฎาคม พ.ศ. ๒๕๕๙พลเอก ประวิตร วงษ์สุวรรณรัฐมนตรีว่าการกระทรวงกลาโหมหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขการกำหนดขนาดเครื่องหมายยศสำหรับประดับเครื่องแบบปกติเทาคอพับที่ใช้อินทรธนูอ่อนหรือเครื่องแบบปกติเทาอ่อนคอแบะของนายทหารสัญญาบัตรชั้นยศพลอากาศโทและพลอากาศเอกให้มีขนาดที่เหมาะสมกับเครื่องแบบยิ่งขึ้น รวมทั้งแก้ไขการกำหนดเครื่องแบบและส่วนประกอบของเครื่องแบบของทหารที่จัดเป็นกองเกียรติยศพิเศษให้เหมาะสมกับการปฏิบัติหน้าที่ยิ่งขึ้นจึงจำเป็นต้องออกกฎกระทรวงนี้ปุณิกา/ปริยานุช/จัดทำ๑ สิงหาคม ๒๕๕๙นุสรา/ตรวจ๑๗ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๖๔ ก/หน้า ๑๒/๒๙ กรกฎาคม ๒๕๕๙